Shirka Golaha Wadatashiga Qaran oo la shaaciyay xiliga uu Muqdisho ka furmaayo – Radio Damal\nShirka Golaha Wadatashiga Qaran oo la shaaciyay xiliga uu Muqdisho ka furmaayo\nXukuumadda Federaalka Soomaaliya ayaa shaacisay xiliga uu Muqdisho ka furmayo shirka golaha wadatashiga qaran ee lagu waday inuu shalay ka furmo Magaalada Muqdisho.\nAfhayeenka Xukuumadda Soomaaliya Maxamed Ibraahin Macalimuu ayaa sheegay in 21-ka bishan Ogoosto oo ku beegan maalinta berito ah uu shirka madaxda wadatashiga qaran uu ka furmayo teendhada Afisyooni ee magaalada Muqdisho.\n“Shirka Gollaha Wadatashiga Qaran ayaa si rasmi ah hadii Eebe idmo waxa uu Afisyoone ka furmayaa maalinta Sabtida ee 21ka Ogoosto iyada oo Madaxda Dowlad Goboleedyada iyo Guddoomiyaha Gobolka Banaadir ay ka soo wada gali doonaan. Kulanka oo uu shir guddoomin doono R’iisul Wasaare Rooble ayaa waxa lagaga hadli doonaa diyaar garowga doorashooyinka Golaha Shacabka, diyaarinta habraacyada doorashooyinka , raadinta dhaqaalaha dhiman ee ku baxaya doorashooyinka ee aan weli soo xeroon iyo sidii horey loogu socon lahaa” ayuu yiri Afhayeenka Xukuumadda Macalimuu.\nMagaalada Muqdisho waxaa Shalay gelinkii dambe soo gaaray Madaxweynayaasha Dowlad Goboleedyada Koofur Galbeed, iyo Galmudug , waxana la filayaa Madaxweynayaasha kale ee Puntland iyo Jubbaland in ay Muqdisho soo gaaraan saacadaha soo socda.\nKulankan berito uga furmaya Muqdisho madaxda wadatashiga qaran ayaa la sheegay in looga hadli doono dardar gelinta iyo dhameystirka howlaha doorashooyinka dalka.


Congress-ka Mareykanka oo madaxa isku galiyay Turump iyo Vladimir Putin - Caasimada Online\nHome Dunida Congress-ka Mareykanka oo madaxa isku galiyay Turump iyo Vladimir Putin\nCongress-ka Mareykanka oo madaxa isku galiyay Turump iyo Vladimir Putin\nMuqdisho (Caasimada Online) – Iyadoo dhawaan labada Aqal ee Congress-ka Maraykanka uu ansixiyey in cunaqabateyn la saaro dalka Ruushka, ayaa waxa uu go’aankaasi xumeeyay xiriirka Siyaasadeed ee Dornald Turump kala dhexeeya dhigiisa Ruushka Vladimir Putin.\nVladimir Putin oo doorashada Mareykanka garab kusiiyay Dornald Turump, ayaa wixii ka danbeeyay ansixinta cunaqabateynta qaatay go’aan uu xiriirka ugu gaabinaayo dowlada Mareykanka.\nMadaxweynaha Ruushka Vladimir Putin oo Jawaab ka bixinaaya go’aanka Baarlamaanka Mareykanka ayaa sheegay inuu amar ku bixiyey in diblumaasiyiin gaaraya 755 oo Maraykan ah ay ka baxaan Ruushka.\nMadaxweyne Vladimir Putin ayaa iclaamiyay in 755 diblumaasiyiin ee Mareykanka ka jooga safaaradooda Moscow ay dalka uga baxaan ilaa 1da bisha September ee 2017.\nPutin waxa uu sheegay in Ruushka uu ku waajibay inuu Jawaab militery ka bixiyo talaabooyinka lidka ku ah dowladiisa ee kaga imaanaya Mareykanka.\nCunaqabateynta ay xubnaha labada Aqal ee Baarlamaanka Maraykanka saaren dowlada Ruushka ayaa Jawaab u ah farogelintii la sheegay inuu Ruushka ku sameeyey doorashadii Maraykanka ee 2016 iyo waliba dagaalada uu Ruushka ka wado Ukraine iyo Siiriya.\nDowlada Ruushka ayaa tilmaantay inay la wareegeyso ilaa 2 dhismo oo ay Safaarada Maraykanka ku leedahay dalkooda taasi oo looga jawaabayo la wareegidii Maraykanka la wareegay guryo Ruushka uu ku lahaa Maraykanka.\nTalaabadani ayaa kusoo beegmeysa xili shaki laga muujinaayo doorashada uu kusoo baxay Madaxweynaha Mareykanka Dornald Turump.


Maamul Goboleedyada awood ma u leeyihiin go'aan ka gaarista nooca doorasho ee dalka ka dhacaysa? | Keydmedia\nMaamul Goboleedyada awood ma u leeyihiin go’aan ka gaarista nooca doorasho ee dalka ka dhacaysa?\nIsku dhex-yaaca arrimaha doorashooyinka dalka ee dowladda dhexe iyo dowlad goboleedyada xilliyada kala guurka ah ayaa loo sababeeyay Dastuurka qabyada ah oo aan weli la kala saarin.\nMuqdisho, Soomaaliya - Xilli maalmihii la soo dhaafay magaalada Dhuusamreeb ay ku shirsanyihiin madaxda maamul goboleedyada dalka, kana arinsanayaan qodobo ay ka mid yihiin arrimaha doorashooyinka ayaa waxaa arintaas ka hadlay Senator Axmed Macalin Cumar (Senator Nadiir) oo ka tirsan Aqalka Sare.\nSenator-ka oo warbaahinta gudaha la hadlay ayaa sheegay in maamul goboleedyada aysan sharciyad u laheyn, go'aan ka gaarista nooca doorasho ee dalka, balse ay leeyihiin kaliya kala tashi.\nWaxaa uu sheegay in dalka uu leeyahay hay'ad sharci dejineed iyo guddiga doorashooyinka oo arintaan loo xilsaaray, waxaa uuna xusay in baarlamaanka Soomaaliya meel mareeyeen sharciga dooraahooyinka Madaxweynaha qalinka ku rogay.\nSenator Nadiir ayaa sidoo kale sheegay in madaxda maamul goboleedyada halka ay ku mashquuli lahaayeen shirarka ku saabsan doorashooyinka, ay la gud boontahay ka hadalka amniga iyo hormarinta deegaanada ay masuulka ka yihiin.\nWaxaa uu tusaale u soo qaatay maamulka Puntland oo uu sheegay in xaalad amni ka jirto, isagoona u xusay in ay ka dhaceen weeraro ismiidaamin ah oo lagu dilay masuuliyiin ka tirsan Maamulka Puntland.\nInkastoo Maamulka Puntland sanadihii la soo dhaafay ka mid aheyd deegaanada nabdoon, hadana waxaa sanadkaan gudihiisa kaliya weeraro looga dilay guddoomiyeyaashi gobolada Nugaal iyo Mudug.\nCabdisalaan Xirsi Xasan (Gu'jir) guddoomiyihii gobolka Nugaal ayaa 29 kii Maarso weerar ruux isi-soo soomiidaamiyay ah xilli habeen ah lagu dilay, halka guddoomiyihiin gobolka Mudug Axmed Muuse Nuur iyo qaar ka tirsan ilaaladiisa lagu dilay qarax ismiidaamin ah17 May ee isla sanadkaan gudihiisa ah.\nMadaxda maamul goboleedyada dalka ayaa hataan ku sugan Dhuusamareeb, iyagoona ganafka ku dhuftay hadalkii guddiga doorashooyinka ee ahaa in dalka ay ka dhici karto doorasho qof iyo cod ah, sabo la xiriiro diyaar garow la’aan iyo arrimo kale.


Maalinta: Sebtember 29, 2017\nDawladda Hoose ee Magaalada Istanbul ayaa bayaan ay soo saartay ku sheegtay, “Incirli Metrobus Station 1 waa la xiri doonaa sababo la xiriira dayactirka iyo howlaha dayactirka laga bilaabo 00.00 illaa 19.00 October Sunday Ekim. Dowlada hoose ee magaalada Istanbul war qoraal ah oo ay horey u soo saartay “İncirli [More ...]\nAgaasimaha Guud ee Badeecadaha Khatarta ah iyo Isku-darka Gaadiidka (TMKT) iyo mas'uuliyiinta heerarka Turkiga (TSE) ee Wasaaradda Gaadiidka, Arrimaha Badda iyo Isgaarsiinta ayaa booqday TÜDEMSAŞ. Kaaliyaha Maareeyaha Guud ee TMKT Sinan Kuşcu, TSE [More ...]\nIsku soo wada duuboo wareejinta xad-dhaafka ah ee bixitaanka Elphinstone Station ee Mumbai, India, ugu yaraan dadka 22 ayaa la diley dadka 30na waa la dhaawacay. Wadada 'Elphinstone Street' ee magaalada Mumbai, India [More ...]\n3 wuxuu ka socdaa Istanbul. Shaqaalaha garoonka diyaaradaha waxay la wadaageen culeyskooda wax soo saar, saarida waqti dhaaf xad dhaaf ah, sharci daro iyo dhaqano aan sharci aheyn oo ku saabsan xaaladaha shaqada ee dadweynaha iyadoo loo marayo warqad loo diray soL. Erdogan 29 bishii Oktoobar [More ...]\nGolaha Dawlada Hoose ee Magaalada Istanbul waxay doorteen Madaxweynaha cusub ee Istanbul shir aan caadi aheyn. Duqa magaalada Başakşehir Mevlüt Uysal iyo Beylikdüzü Duqa magaalada Ekrem İmamoğlu ayaa ku tartamay doorashada, AK Party ayaa u codeeyay Mevlüt Uysal 179 [More ...]\nYoldere by taageerada waxa ka heshay Midowga Yurub sameeyay, qaybta ugu horeysay Turkey ee tareenka ee barnaamijyada tababarka xirfadaha ay tababarayaal degaanka la fuliyaa "Ray alxanle waa Sertifikalanıy" Mashruuca ayaa lagu soo gabagabeeyey. Alümünotermit markii ugu horeysay ee Turkey hoos Ray Mashruuca [More ...]\nKocaeli Köseköy Xarunta Soodhaweynta II Marxaladda Dhismaha Dhismaha\nAgaasinka Magaalada Caasimadda ah ee Dhallinyarda iyo Cayaaraha, oo sii wata hawlihiisa ka dhex jira Golaha Carruurta IMM, ee loogu talagalay in ay ku noolaato nolol caafimaad leh 'Baaskiillada Caruurta ee Haydi ee Iskuulka' oo la abaabulay. Golaha carruurta IMM, kor u qaadista wacyiga ku saabsan nolosha caafimaadka leh [More ...]\nDowladda Hoose ee Magaalada Gaziantep waxay ku dartay Basaska yaryar ee 30 oo loogu magacdaray Poyraz diyaaradooda gaadiid. Magaaladu waxay taageertay balaarinta iskuxirka gaadiidka ee wata basas cusub. Basaska yaryar ee loo yaqaan '30 basaska yaryar' waxaa lagu soo daray safarada gaadiidka. [More ...]\nIzmit - Istanbul Tuzla Line 200'de wuxuu si lama filaan ah ugu garaacay eeyga hortiisa, ka dibna daaweynta rakaabka inkasta oo ay jawaabtu tahay darawalka Gaadiidka Gaadiidka ee Dawladda Hoose ee Magaalada Kocaeli Eren Karadaş, Eren Karadaş, Madaxweynaha [More ...]\nDhismayaasha taariikhiga ah ee saldhigga Haydarpasa\nHowlaha dib u soo celinta ayaa ka sii soconaya Xarunta tareenka ee Hayrdarpaşa. Si kastaba ha noqotee, tani maahan kiiska loogu talagalay 10 dhismayaasha taariikhiga ah ee ka diiwaan gashan dhulka. Sida ay sheegeen khubaro, marka loo eego horumarinta tareenka, dhismayaasha taariikhiga ah ayaa la dayactiray, [More ...]\nMilkiilaha shinida ee maalgashiga Thrace\nAhin Gobolkeennu aad ayuu xeeladeedu muhiim u tahay uguna wacan tahay u dhawaanshaha magaalada Istanbul iyo meesha uu ku xidhayo waddankeenna Yurub. Xiddiga ifaysa Turkey ayaa marka la eego logistics, "ayuu dhawaan sheegay in Thrace [More ...]\nTareenka oo ka socda Kurtalan ilaa Siirt\nAK Parti, Siirt ku xigeenkii Yasin Aktay, degmada Kurtalan ee jidka tareenka ee Siirt ayaa ku dhawaaqday in hindise loo sameeyay mashruuca. Xildhibaanka Xildhibaan Xildhibaan, wuxuu ku qoray qoraal uu ku qoray, Maamulaha Guud ee TCDD İsa Apaydınkhadka tareenka [More ...]\nAdeegga Cuntada Turkiga baabuur Warshadaha Alınacaktır TÜVASAŞ / IIBSIGA shuqullada DEPARTMENT OF guddiga AREAS iyo iibsiga adeega qandaraasyada la soo iibsiga Public Law No. 4734 nidaamka curdan furan sida Qodobka 19 [More ...]


Wararka Maanta: Sabti, Sept 6 , 2014-Amniga Muqdisho iyo Xarumaha Dowladda Somalia oo si aad ah loo Adkeeyay\nCiidanka booliiska iyo nabad-sugidda ayaa maanta lasoo dhoobay qaybo ka mid ah jidadka iyo isgoysyada waaweyn ee Muqdisho, kuwaasoo si aad ah ammaanka u adkeynayay, isla markaana baaritaan ku sameynayay gaadiidka gaarka loo leeyahay.\nBaaritaanada ay ciidamadu sameynayaan ayaa waxaa barbar socday howlgallo ammaanka lagu adkeynayo, iyadoo waddooyinka laga dareemayay mashquul badan gaadiidkuna ay si aad ah buuxiyeen isgoysyada muhiimka ah ee caasimadda.\nSidoo kale xarumaha dowladda Soomaaliya oo ay ku jiraan wasaaradaha iyo laamaha kala duwan ee amniga ayaa si aad ah iyagana loo adkeeyay, waxaana la xiray waddooyinka hormara qaarkood, iyadoo ciidamadu ay feejignaan dheeraad ka muuqatay.\nWasiirka Amniga Qaranka, Khaliif Axmed Ereg oo la hadlay warbaahinta ayaa sheegay in ay dhici karaan weerarro argagixiso oo ay soo qaaddo Al-shabaab, kaddib dilkii Axmed Cabdi Godane.\nXarakada Al-Shabaab ayaan weli ka hadlin geerida hoggaamiyahoodii, balse xukuumadda Washington Mareykanka ayaa xalay si rasmi ah ugu dhawaaqay xalay in duqeyntii ay ka dhacday gobolka Shabeellada Hoose ku dileen hoggaamiyihii Al-shabaab.\nTan iyo markii ay Al-shabaab isaga baxday magaalada Muqdisho, waxay si joogta ah uga geysanayeen weerarro toos ah iyo kuwo qaraxyo ah, iyagoo sidoo kalena ka geystay caasimadda dilal qorsheysan.


Soomaaliya: Maxkamad Dil Toogasho Ah Ku Fulisay Nin Lagu Eedeeyay Inuu Kufsaday, Ka Dibna Dilay Gabadh | Himilo Media Group\nSoomaaliya: Maxkamad Dil Toogasho Ah Ku Fulisay Nin Lagu Eedeeyay Inuu Kufsaday, Ka Dibna Dilay Gabadh\nGarbahaareey, 6 Maarij, 2019 (Himilo) – Eedeysanahan oo lagu magacaabi jiray Maxamuud Cali Xaamud ayaa in muddo ah ku xidhnaa saldhigga dhexe ee degmada Garbahaareey iyadoo loo heystay dambi isugu jiray dil iyo Kufsi.\nNinkan ayaa ku eedeysnaa in gabadh yar oo lagu magacaabi jiray Xaliimo Cali Macallin Saalax oo ay da’deedu ahayd 18 sano jir uu kufsaday kadibna dilay, waxaana falkan uu ka dhacay deegaan lagu magacaabo Yucubleey oo qiyaastii 15 KM u jira degmada Garbahaareey.\n32 sano jirkan ayay Maxkamadda degmada Garbahaareey 04-tii bishan March ku riday xukun dil ah, waxaana Shalay ay maxkamaddu fulisay xukunkaasi.\nNinkan ayaa lagu toogtay fagaare ku yaal duleedka degmada Garbahaareey, waxaana goobtii uu dilku ka dhacayay ku sugnaa masuuliyiin ka tirsan maamulka degmadaasi iyo xubno ka socday maxkamadda cadaaladda degmada Garbahaareey ee Dalka Soomaaliya.\nNinkan ayaa intaan xukunka Dilka ahi lagu xukumin la sheegay inuu qirtay inuu Kufsaday isla-markaana uu isagu dilay Gabadha yar ee 18jirka ahayd.


Kids Count - Qaabaynta dabeecada ilmaha\nWax ka qabashada\nQaabaynta dabeecada ilmaha Maxay carruurtu wax qalad ah u sameeyaan? Wallaalaha Gabdho iyo Wiilal Aqbalaada kala duwanaanshaha Caawimida carruurtu waxay wax ka qabataa xilliyada adag ‘Dhegaysiga’ carruurtaada\nCarruurtu kuma dhalan in ay yaqaaniin waxa aan la aqbali karin iyo wixii la aqbali karo. Adiga iyo dadka kaleeto ee ku meegaarsan ayey daawadaan kana bartaan siday u dhaqmayaan iyo sida dadka kale loola dhaqmo.\nWaalidiintu waxay doonayaan in carruurtoodu noqdaan kuwa dareellaya, si fiican u fekeraya, dhaqan fiicana leh. Aragtida ku saabsan sida hadafyadaan lagu gaaro way is bedeshaa waxayna isku bedeshaa si dhaqsa ah.\nDadka waaweyn waxay u badan tahay inay u dhaqaaleeyaan carruurtooda si la mid ah sida iyaga loo dhaqaaleeyey. Haddii aad doonayso inaad bedesho sidaad wax u dhaqaalayso waxaad u baahan doontaa waqti, dadaal iyo inay kaa go'an tahay. Qaado oo aqbal inaad qalad samayn karto\nEdbinta iyo ciqaabida\nWaalid badan ayaa maanta aaminsan in aanay edbin karin carruurtooda. Ilma walba wuxu u baahan yahay inuu dareemo amni iyo amaan markay barayaan naftooda iyo adduunkooda. Edbinta iyo ciqaabidu maaha isku mid. Erayga Discipline oo Somaaliga ku ah edbin macnihiisa laatiinku waa "barid". Ciqaabtu waa jawaab-faleed waxayna khusaysa ku ciqaabida dabeecada aan la aqbali karin. Carruurta way ku adag tahay inay ku bartaan sax ama dabeecada loo aqbali karo hab ciqaabeed. Ujeedada edbintu waa in carruurta laga caawimo inay qaadaan masuuliyada dabeecadooda iyagoo u maraya hab lagu barayo dariiqooyin la aqbali karo si wax looga qabto xaallado. Markay sii koraanba carruurtu waxay noqdaan masuul edboon. Waxay fahmaan sida loo dhaqmo loona xakameeyo dabeecadooda. Is-edbintu waxaa koriya dadka waaweyn oo baraya kuna dhalinaya kalsooni. Edbin wax ku ooli ahi waxay ku xiran tahay xiriir wanaagsan oo u dhexeeya ilmahaaga iyo adiga waxayna dhistaa rabida in ilmahaagu doonayo inuu kaa farxiyo. Edbinta meelmarka ahi waxay la xiriirtaa fahmida shuruucda iyo waxa dhaca marka xeerarka la jebiyo.\nSidee tahay ciqaabta jireed?\nEdbin meelmar ah waxaa lagu gaari karaa iyadoo aan la isticmaalin ciqaab jireed. Ciqaabta jireed oo lagu joojinay dabeecada waxay dhalisaa xannuun. Sida masalan ku garaacida ilmaha gacan ama shey. Ciqaabta jireed ma gudbinayso daryeel mana ixtiraamayso ilmaha. Ciqaabta jireed waxay wax u dhimi kartaa dareenka jacaylka iyo amniga ee ilmaha. Waxayna badanaa noqdaan kuwa welwelsan, cabsi qaba amarkana aan qaadan. Ciqaabta jireed waxay ilmaha bartaa in garaaco yahay wax la aqbali karo oo dhibta lagu xalin karo. Garaacidu ilmaha ma barto si wanaagsan oo loo dhaqmo. Waxaaba laga yaabaa inay dabeecada ka sii xumayso. Badanaa carruurtu waxay ka xanaaqaan in la garaacay wayna hilmaamaan sababta loo garaacay.\nCarruurtu daawashadaada ayey wax ku bartaan. Ula hadal carruurta sida aad jeclaan lahayd in laguula hadlo. Ula dhaqan sida aad jeclaan lahayd in laguula dhaqmo.


XOG: Fahad Yaasiin oo kusoo noqon kara Baarlamanka 11-aad (Maxaa soconaya?) | Hadalsame Media\nHome Wararka XOG: Fahad Yaasiin oo kusoo noqon kara Baarlamanka 11-aad (Maxaa soconaya?)\nXOG: Fahad Yaasiin oo kusoo noqon kara Baarlamanka 11-aad (Maxaa soconaya?)\n(Muqdisho) 29 Maajo 2022 – Ilo ku dhow dhow Guddiga Hirgelinta Doorashada Federaalka ee FEIT ayaa sheegaya in Guddigu ku howllan yahay qorshe ku aaddan inuu saacadaha soo socdo uu fasaxo Kursiga #HOP086 oo uu horay doorashadiisa u hakiyey.\nKursigan ayaaa waxaa horay ugu soo baxay Agaasimihii hore ee Fahad Yaasiin oo haatan la sheegay inuu ku sugan yahay Turkiga.\nXogo hoose ayaa sheegaya in wada hadallo hoose oo labadii maalmood ee la soo dhaafay u soconayey xubno ka tirsan Guddiga FEIT iyo ergo ka socotey Fahad Yaasiin, si ahaan la isku af gartay haatanna ay marayaan meel gebageba ah.\nGuddiga FEIT oo kaashanaya Xafiiska Ra’iisul Wasaaraha Max’ed X Rooble ayaa horay ugu guulaystay in la baabi’iyo natiijadii kursigan #HOP086.\nFahad Yaasiin ayaana sidaa darteed qaadan kaarka aqoonsiga Xildhinaannada (ID) iyo shahaadada ay bixiyaan FEIT, taasoo ay sidoo kale ka dhalatay in aanu ka qaybgelin doorashooyinkii kala duwanaa ee Guddoonka Golaha Shacabka, Aqalka Sare yo tan Madaxwaynaha oo la qabtay 15-kii Maajo.\nLama hubo weli xaqiiqada hadalkan, balse waa ilo xooggan lamana oga xeerka iyo sababta keenaysa in go’aankii hore uu bedelo guddigu.\nPrevious articleWarbixin gorfaynaysa ciyaartii Real Madrid vs Liverpool (Xogo cusub, cilladdii galaafatay Reds & rikoodho badan oo la dhigay qaarna la jebiyey)\nNext articleArrin lagu dhaliili jirey MW hore ee Farmaajo oo hor yaalla MW cusub ee Xasan Sh (Tillaabo horseed ah oo uu qaadi karo)


> Resource > Lugood > 3 Siyaabaha la yareeyo awoodda Lugood Library Your\nTani waa habka ugu fudud in la helo oo dhan songs labalaabka maktabadda Lugood ee kaliya click ah. Waa maxay dheeraad ah, waxaa macluumaadka loogu talagalay oo dhan music ah oo ay ku jiraan macluumaad track, farshaxanka album iyo lyircs ka heli kartaa. Baro More >>\nWaa maxay maktabadda Lugood ugu weyn? Ma jiro size maktabadda ugu badnaan farsamo Lugood. Laakiin weyn Lugood maktabadda le'eg yahay, ka gaabis Lugood si aad u soo jeedin doonaa. Maqaalkani waxa uu la wadaagi doonaa 3 si loo yareeyo Lugood maktabadda size in ay sii daayaan boos lacag la'aan ah iyo dardar Lugood aad.\nIn la yareeyo tirada files music\nCabbirka files music aad bay u kala duwanaan karaan ka-beegyada kala duwan sida heerka yara iyo channels. Haddii aadan sida faquuqa sida qaar ka mid ah enthusiast music, heerka yara 192 kbps waa ku filan oo tayo leh. Sidaas sida loo yareeyo xajmiga files music? Eeg gaarka ah ee hoos ku qoran:\n1. marka hore u tagtaa Lugood> rabtid> General> Import Settings > MP3 Encoder iyo tayada qarka u saaran inuu Sare Quality (192 kbps).\n2. Samee Smart playlist ka File> New Smart playlist.\n3. Set "Rate Inyar ka sii weyn tahay 192" sida qodobada si aad u ogaato dhammaan faylasha music kulan.\n4. Dooro dhamaan files music by Command + A ama jiidayeen.\n5. midig u guji dooro Abuur MP3 version. Tani waxay qaadan doontaa waqti badan haddii ururinta music aad waa mid aad u ballaaran.\n6. Waxaad tagtaa Library> Music iyo show tus by File> tus ka Display.\n7. Sort by Rate Inyar (column Haddii heerka yara uusan ka muuqan, xaq guji column iyo dooro Rate wax Inyar ayaa lagula talinayaa in aad ku celi habkan si ay u muujiyaan column Size si loo arko inta uu le'eg yahay waxaa hoos u file music kasta -. Ka 256 in 192, oo ku saabsan 3MB -. song kasta)\n8. Delete ee files music weyn.\nYeelo Maktabadaha Multiple Lugood\nNoqo default, aad files warbaahinta, sida video, bandhigyada TV, music, podcasts, waxaa lagu keydiyaa maktabadda isla Lugood. Si kastaba ha ahaatee, waxaad iyaga sperate karaa iyadoo la abuurayo maktabadaha kala duwan in ay ku kaydiso noocyada kala duwan ee files. Waxaa kale oo aad u fudud in u kala bedesho maktabadaha kala duwan. Si aad u samayn, oo kaliya hoos u hay Option (ama wareeg for Windows) marka laga bilaabo Lugood si ay u doortaan maktabadda ama abuuro mid cusub. dheeraad ah oo ku saabsan maktabadda Lugood Baro halkan .\nDelete tus in Lugood\nTus in Lugood sidoo kale waa sababta ugu wayn ee maktabada Lugood yahay si markaas waaweyn. Si aad u tirtirto tus in Lugood, u tag Music, Movies, TV muujinaysaa, iwm guji File / Display Akownnada si ay u muujiyaan oo dhan nuqul in Lugood. Ka dibna iska saar faylasha weyn ama ka weyn. Eeg faahfaahin dheeraad ah oo ku saabsan sida loo maktabadda Lugood saarto tus ka >> .


Ciidamada AMISOM ee Jabuuti ka socda oo isaga baxay degmo ka tirsan gobolka Hiiraan – Banaadir weyne\nCiidamada AMISOM ee Jabuuti ka socda oo isaga baxay degmo ka tirsan gobolka Hiiraan\nJalalaqsi – Ciidamada Jabuuti ee hoos taga howlgalka AMISOM ayaa gebi ahaan isaga baxay degmada Jalalaqsi ee gobolka Hiiraan.\nShacabka degmada qaarkood ayaa waxay sheegeen inay ka war heleen ciidamada Jabuuti oo baneynaya saldhigyada ay ku lahaayeen degmada Jalalaqsi, iyagoo wata gaadiidkooda gaashaaaman.\nTaliyaha Booliska degmada jalalqasi ee Maamulka Hirshabelle Muuse Salaad ayaa xaqiijiyey in Ciidamada AMISOM ay ka baxeen dhamaan saldhigyadii ay degmadaas ku lahaayeen ayna la wareegeen ciidamada booliska Hirshabelle.\nMasuuliyiinta degmada Jalalaqsi ayaa sheegay in illaa iyo hadda aysan ogeyn sababta ciidamada Jabuuti u baneeyeen saldhigyadoodii degmada Jalalaqsi, waxaana Goobaha ay baneeyeen ka mid ah Buundada kala qeybisa degmada iyo iyo meelo kale.\nTaliska guud ee ciidamada AMISOM ayaan weli ka hadlin ciidamada Jabuuti ee ka baxay degmada Jalalaqsi iyo sababta arintaas keentay, iyadoo dhowr jeer ay degmadaas horey ugu dagaalameen ciidamada AMISOM iyo xoogaga Al-Shabaab oo weerar ku soo qaaday. – All Banaadir News


Akhri Wararka Wargeyska Warsugan ee Maanta Oo Sabti ah Ka Soo Baxay Hargeysa | Warsugan News\nHome Maqaalo Akhri Wararka Wargeyska Warsugan ee Maanta Oo Sabti ah Ka Soo Baxay Hargeysa\nAkhri Wararka Wargeyska Warsugan ee Maanta Oo Sabti ah Ka Soo Baxay Hargeysa\nMar 18, 2017Maqaalo, Wararka\nWararkii u Dambeeyay Ee Soomaali Lagu Duqeeyay Xeebaha Dalka Yemen + Xuutiyiinta Iyo Isbahaysiga Sucuudiga Oo Isku Tuurtuuraya Masuuliyadda Wareerka\nHay’addaha Qaxoontiga Iyo Socdaalka Oo Walaac Ka Muujiyay Waxyeellada Loo Gaystay Soomaali Ka Sii Qaxaysay Dalkii Ay Waddankooda Uga Qaxeen\nXudaydah(Warsugan) Ugu yaraan koow iyo soddon qof oo Soomaali ah ayaa ku dhimatay weerar goor dambe oo Khamiistii ah ay diyaarad nooca qumaatiga u kaca ahi ku qaaday doonni ay saarnaayeen. Warbaahinta qaar ayaa tirada dhimashada gaadhsiinaysa 42 hase ahaatee wakaaladaha wararka ayaa sheegaya in 31 qof la xaqiijiyay.\nShilkan oo aanay jirin cid sheegatay waxa uu ka dhacay marin biyoodka Baab almandab meel u dhaw dekedda Xudaydiya oo ah meelaha Xuutiyiinta Iiraan taageerto ka taliyaan. Dadka Dhibaatadu gaadhay ayaa ka qaxayay dal ay markii hore ku tageen nabad gelyo raadin kadib mushkiladihii Soomaaliya ka dhacay, waxaanay magangelyo ka raadsanayeen dal saddexaad.\nMaxamed Alcalay oo ka tirsan ilaalada xeebaha ee Xuutiyiinta ayaa wakaalada wararka Reuters u sheegay in dadka dhintay ahaayeen qaxoonti sida sharciga qaxoontinimo ee hay’adda qaxoontiga adduunka ee UNHCR, islamarkaana iyagoo ka sii qaxaya Yemen una sii jeeda Suudaan uu qabsaday gantaal ay riday Diyaarad Helikobtar ah.\nShabia Mantoo oo ah haweenay afhayeen u ah hay’adda UNHCR ee Yemen ayaa xaqiijisay dhimashada dadka Soomaalida ah “ Waanu ka murugaysanahay shilka dhacay, waxaanu fahansanahay in Qaxoontigu saarna doon maraysay xeebaha Xudayda waxaana asiibtay natiijada ka dhalatay collaadaha jira,” ayay tidhi Shabiya oo intaasi raacisay in dadkaasi ka baxsanayay xaaladda amni darro ee sii xumaanaysa.\nIbraahim Cali Siyad oo ka mid ahaa dadka doontaasi ka badbaaday ayaa sheegay in ilaa sideetan qof la soo badbaadiyay kuwaasi oo la dawanayo.\nMasuul u hadlay hay’adda socdaalka ee caalamiga ah (IOM) ayaa sheegay in dhimashadu ka badan karto 31 qof “Waxaanu helnay macluumaadka ah in diyaarad Helikobtor ah khasaare u gaysatay diyaarad ka tagaysay Yemen taas oo aanu rumaysanahay in ay Suudaan ku sii jeeday,” ayuu yidhi Joel Millman oo u hadlay IOM, waxaanu intaasi raaciyay in ay ka war qabaan in 80 qof oo badbaaday lagu dawaynayo Xudayda.\nJanaraal Axmed al-Asseri oo u hadlay isbahaysiga Sucuudigu hoggaamiyo ee duqaynta ka wada dalka Yemen ayaa sheegay in aanay jirin wax hawl gallo ah oo ay aagga Xudayda ka fuliyeen Khamiistii “Xudayda waxa gacanta ku haya Xuutiyiinta, waxaanay ka wadaan ka ganacsiga dadka, tahriibinta hubka iyo weerarada ay kaga soo horjeedaan marinka isgaadhsiinta ee badda cas,” ayuu yidhi Janaraal Axmed.\nMarinka Baab Almendab waa marin biyood muhiim ah oo ku yaalla Badda Cas, kaas oo ay maalin kasta maraan maraakiib sida Saliid gaadhaysa afar Milyan oo Barmiil. Waxa shidaalkaasi la geeya Yurub, Maraykanka iyo meelo ka mid ah qaarada Aasiya.\nGoobta shilkani ka dhacay waxaa maamula fallaagada Xuutiyiinta ee dagaalka kula jira dawladda yemen, kuwaasi oo ilaa 2014-kii oo dawladda dalkaasi burburtay gacanta ku hayay qaybo dalka ka mid ah. xuutiyiinta ayaa weerarkan ku eedaynaya Sucuudiga, halka Sucuudigu isaga riixayo dhinaca Xuutiyiinta, ilaa haddana ma jiraan warar madax bannaan oo xaqiijinaya cida leh masuuliyadda weerar lagu gumaaday dad aan waxba galabsan oo qaxoonti ah.\nGuddoomiyaha Diwaanka Sekada Oo Sharraxay Halista Ribada, Golaha Wakiilladana Uga Digay Ansixinta Xeerka Bangiyada\nHargeysa(Warsugan) Guddoomiyaha hay’adda Diwaanka Sakada Somaliland Sheekh Siciid Maxamed Faarax, ayaa sharraxaad ka bixiyay dhibaatooyinka laga dhaxlo cunista Ribada, waxaanu ka digay in Golaha Wakiilladu ansixiyaan xeerka bangiyada ganacsiga oo ogolaanaya dulsaar(Ribo), kaasi oo hadda ku jira ajandaha kalfadhigan ee golaha.\nSheekha oo shalay khudbadii Jimcaha ku soo qaatay halista ku duugan cunista Ribada ayaa bulshada uga digay in la xalaalaysto cunista Ribada, isagoo sheegay in cunista ribada ay ka fududahay ninka oo Hooyadii guursada “Xadiiskii Nabigu wuxuu ku yidhi CSW ‘Dirham kaliya’ milyan lama odhan oo shan boqol kun lama odhan 20% ee Dirham ribo ah oo qofku cuno isagoo og buu yidhi Nabigu CSW waxay ka dambi badan tahay in qofku sinaysto 36 jeer qofku in uu sinaysto ayay ka dambi badan tahay. Dadka boqolka kun qaadanaya ee kontonka kun qaadanaya, labada boqol ee kun iyo Milyanka qaadanaya bal ka warama? Haddii halkii Dirham ama hal doolar ka dambi badan yahay 36 jeer oo sino ah,” ayuu yidhi sheekh Siciid.\nSheekh Siciid ayaa intaasi ku daray in dalliilo badan ku soo arooreen xumaha ku duugan cunista Ribada kuwaasi oo ay ka mid yihiin dadkii la cadaabayay ee Nabiga CSW la tusay habeenkii la dheelmiyay “Nabiga CSW habeenkii la kaxeeyay meelihii la tusay waxa ka mid ahaa nin wabi dhiig ah ku dabaalanaya oo qarka kalena nin dhagaxaan urursaday taagan yahay, Xadiisku wuxuu sheegay in marka ninku u dabaasho xagga ninka dhagaxaanta sida uu afka kala qaadayo oo dhagax lagu tuurayo oo uu liqayo, waa cadaab badan oo aanu bani’aadamku xammili karayn, markii Nabiga CSW loo sharxayay meelihii uu soo maray waxa lagu yidhi ninkii wabiga dhiigga ah ku dabaalanayay wuxuu ahaa dadkii ribada cuni jiray,” ayuu yidhi Mudane Sheekh Siciid.\nSheekh Siciid ayaa sheegay in tusaale ribada loogu soo qaatay qof safar ah oo Alle baryaya laakiin, aan ducadiisa la ajiibin, sababtuna tahay xaaraan uu cunay “Haddaad xoolo xaaraan ah cunto waxaad ogaata in salaad iyo cibaado kala tagteen haddaad la timaaddana xadiis baa caddaynaya in aan lagaa aqbalayn ,” ayuu yidhi Sheekh Siciid.\nUgu dambeyn guddoomiyaha hay’adda Diwaanka Sakada Somaliland waxa uu uga digay Golaha Wakiillada in la ansixiyo xeerka Bangiyada “Ribada Illaahay baa walaalayaal inaga xaaraantinimeeyay, uma baahnin aqoon yahanno inoo xalaaleeya, uma baahnin dad aqoon u leh ganacsiga, wax kala iibsiga iyo baayacmushtariga oo digriiyo badan sita in ay inoo sheegan oo arrintan inagu qanciyaan,” ayuu yidhi Sheekha oo intaasi raaciyay in Ribadu ku caddahay shareecada islaamka, islamarkaana uu dastuurka Somaliland reebay isticmaalkeeda.\nKursigii U Sareeyay Ee Siyaasiyiinta Somaliland Ka Fallaagoobay Xukumadda Xamar Ku Lahaayeen Oo Laga Yaabo In Ay Ku Waayaan Xukumadda Cusub\nMuqdisho(Warsugan) Magacaabista golaha wasiirrada Soomaaliya ayaa la sheegay in ay hadheeyeen culaysyo ku saabsan saami qaybsiga beelaha iyo siyaasiyiin doonaya in loo magacaabo kuraasta. Loolankan waxaa ka mid ah kursiga Ra’isal wasaare kuxigeenka oo ay lahaayeen siyaasiyiinta Somaliland ee u maxaabsi tagay Xamar oo la filayo in ay waayaan maaddaama ay hayaan kursiga aqalka sare ee baarlamaanka.\nIdaacadda VOA-da oo u kuur gashay loolanka loogu jiro kuraasta Wasiirrada ayaa ogaatay in codsiyada wasiirnimo dhaaftay kun arji haddana ay noqotay in la joojiyo aqbalaada araajida doonaya xilalka. Waxaa la rumaysan yahay in madaxda Soomaaliya marto dariiqa 4.5 ee wax loogu qaybiyo beelaha Soomaaliya, inkasta oo dadka qaar ku doodayaan in wasiirrada lagu xusho kartidooda iyo aqoontooda.\nXildhibaan Daahir Aamiin Jeesow oo ka tirsan baarlamaanka Soomaaliya ayaa ku doodaya in siyaasiyiinta Somaliland ka soo jeeda waayi karaan kursiga Ra’isal wasaare xigeenka Soomaaliya “Aqalka sare wuxuu ku soo kordhay awoodihii dalka, tusaale ahaan guddoomiyaha, guddoomiye ku xigeenka, kuxigeenka labaad saddexdaas xubnood waxay noqdeen awood ku soo korodhay awoodihii jiray, markaa waa suuro gal in isbedel yimaaddo, beelaha Waqooyiga awal Ra’isal wasaare kuxigeen baa la siin jiray maaddaama ay guddoomiyaha Baarlamaanka hayaan,” ayuu yidhi Mr Jeesow.\nHase ahaatee Cabdiqaadir Sheekh Ismaaciil oo xilal ka soo qabtay xukumaddihii Soomaaliya ayaa ku doodaya in aanu aqalka sare macno ku fadhiyin “Kuma waayi karaan aqal sare ayay hayaan, sababtoo ah aqalka sare wax macno ah oo uu xagga siyaasadda ku leeyahay ma jirto, waa danaha gobollada in ay ilaaliyaan siyaasad shaqo kuma laha, sidaas darteed golihii siyaasadda looguma nisbayn karo aqal sare ayaad guddoomiye ka noqoteen,” ayuu yidhi siyaasi Cabdiqaadir.\nSiyaasadda Soomaaliya ayaa saami qaybsigeedu ku salaysna Madaxweynaha, Ra’isal wasaaraha, kuxigeenkiisa iyo guddoomiyaha baarlamaanka. Waxaa tan iyo doorashadii baarlamaanka Soomaaliya isa soo taraysay cabashada siyaasiyiinta Somaliland ka fallaagoobay oo sheegaya in kuraastooda lagu cidhiidhyay islamarkaana aanay waxba ka ahayn goobaha lagu gaadho go’aannada siyaasiga ah ama lagaga tiro badan yahay goleyaashii go’aamminayay saami qaybsiga.\n“Waa Qeylo Dhaan Tilmaamaysa In Abaartii Laba Laxaadsatay Oo Ay Laba Jibaarantay, Sida Aynu Ogsoonahay Lixdii Bilood Ee U Danbeeyey Abaarta Aynu Ku Jirnay Iyo La Tacaalisteeda” Sh Xasan Csalaan\nHargeysa(Warsugan)Sheekh Xasan Cabdisalaan oo kamida Gudida Abaaraha ee heer qaran ayaa sheegay in gudidu ay shir isugu timi islamarkaana laga dooday qodobo badan oo ay ugu horeeyaan sidii dadka tabaalaysan wax loo gaadhsiin lahaa sidoo kalena loo daryeeli lahaa nafaqaynta dadka caydhoobay, isagoo soo bandhigay qodobo shirkaasi kasoo baxay oo u dhignaa sidan.\n“Waa qeylo dhaan tilmaamaysa in abaartii laba laxaadsatay oo ay laba jibaarantay oo sida aynu ogsoonahay Lixdii bilood ee u danbeeyey abaarta aynu ku jirnay iyo la tacaalisteeda, waxaa maalin walba maalinta ka danbaysa kasii adkaanaysay biyihii baa sii yaraanayey baadkiibaa sii baa’ba’ayey dadkiibaa caafimaadkoodu sii jilcayey, sidaa darteed waxay u baahantay in habeenba habeenka ka danbeeya ka hortagisteeda iyo la tacaalisteeda la adkeeyo” taasi qodob weeye\n“Qodobka Labaad ee meesha yaala waxaa weeye bacdamaa aynu xiligii ugu adkayd soo gaadhnay abaarta ,muxuu noqonayaa doorka Xukuumadda iyo gudiyada markaa xukuumadda la shaqaynaya ee taakulaynta abaaraha markaa u xil saaran, Arrintaa markii muddo dheer falanqay dheer laga galay taladii waxay noqotay kow Marka ugu horaysa meel aynu joognaba Ummadda Somaliland iyo ummadda islaamka ah ee kaleba inaan ku wacyigelino inay maanta abaartii halkii ugu darnayd ay marayso una baahanahay si aan gurmadkeenii hore iyo dedaalkeenii hore noqon meel la’aan hada laban laabno waa talada koobaad iyo go’aanka koobaad ee runtii shirarkaasi iyo faaladasi kasoo baxay ”\nIn biyaha oo ah baahida kood ee jirta lacag hal malyuun oo doolar ah lagaga jawaabo oo ay dawladdu ku deeqayso in biyo dhaanka iyo ka hortaga biyo la’aanta loogu talo galo kolba siday baahidu noqoto, waxaynu beryahan aad u ogayn in Labaatan kun iyo shan boqol (20,500) oo qoys uu yaalo oo Laba iyo toban kun iyo shan boqol na (12,500) Jabuuti ka yimaadeen Sideed kun ku dhawaadna (8,000) Itoobiya ka yimaadeen, waxaa la go’aan saday in raashinkaa la laban laabo oo halkuu Labaatan kun iyo shan boqol (20500) ka ahaa laga dhigo Koob iyo Afartan kun oo qoys (41000)oo qoys oo waliba raashin qeybtiisa waliba laba qoys ku filnaan karta, in loo qeybiyo gobolada dhammaantood”\n“Waxaa runtii aad loo faaleeyey dhinaca nafaqada iyo dhinaca caafimaadka iyo dhinaca daryeelka dadka caydhoobay hawshaa iyadana go’aamadeeda xaga danbe ayaa laga sheegi doonaa laakiin waxay noqdeen waxyaabihii runtii laga dooday iyagana aad looga hadlay waa arrimo iyagana badankooda meel laysla dhigay wixii yar ee ka dhimana waa laga hadli doonaa, guud ahaan arrimahaasi waxaa weeye arrimaha imika shirarkan u danbeeyey shanta habeen soconayey go’aamada lagaga gaadhay runtii aanu jecelnahay inaanu dadka gaadhsiino waxaan jecelahay inaan halkan ka sheego waxqabadka gudiga iyo Xukuumada oo wada jira ay qabteen ee qeybinta raashinka iyo biyaha ah\n“ Horta ilaahay dartii baanu wax u qabanaynaa waajibka ina saaran baynu wax u qabanayna ummadeena aynaan cidna ku halayn baynu wax u qabanaynaa, laakiin waxaan jeclahay hadii in uun ay wax maqlayaan bal dhegahooda maqashiiyo dadka beenalayaasha ah ee been ku naaxa ah ee beenta jecel ee beenta ku shaqaysta bal wax qabadka jira ee gudidu ay leedahay, waxaan idiin cadaynayaa anigu Laba boqol oo kun oo qoys in ku dhaw (200.000) oo raashina marka lagu daro inta imika la qeybin doono laga soo bilaabo bishii Oktoobar ilaa maanta inta qeybsami doonta koob iyo afartanka (41,000) qoys markaan ka reebo waxa qeybsamay wax ku dhaw Boqol iyo lixdan kun (160.000) oo qoyska ugu yar 75k la gaadhsiiyey , Xaga biyaha waxaan idiin sheegayaa Sagaal kun oo Booyadood Saddex kun iyo shanboqol (3,500) oo booydood horaan u qeybinay Laba kun (2,000) oo booyadoodna Telesom baa bixisay Kun iyo shanboqol (1,500) oo booyadoodna waa inta aanu bishan qeybin doono , waxaa markaa hadhsan bajadka ay dawladdu ugu talo gashay biyo dhaanka in badan oo kamidaa banaanka runtii yaala Sagaal kun (9,000) oo booyadood oo booyadiiba ay ku qiimaysan tahay Ilaa ($200) baa biyaha ku talo galka waxa baxay iyo waxa bixi doonaba runtii iyaguna weeyaan, ilaa hada deeqda la qeybiyey Toban malyuun waa ku dhawanaysa hadaad cadceeda gacanta u dhigaysaan idinkay idiin taalaa” ayuu ku so xidhay sheekhu khudbad uu u jeediyey saxaafadda habeenimadii Khamiista.\nisku soo wada duuboo xaalada abaarta ayaa wakhtigii ugu adkaa maxa la gashay guddida iyo xukuumaduna waxay u suxulo duuban yihiin sidii ay gargaar uga geysan lahaayeen xaaladaasi qalafsan ee soo foodsaartay maatida iyo duunyadii oo iyagu imika u muuqata inay meesha ka baxdayba laguna talojiro sidii dadka loo badbaadin lahaa.\nWeftiga Guddoomiyaha KULMIYE ee Nairobi oo la Kulmay Safaaradaha Dalalka Denmark, Finland, Australia iyo Hay’adda USAID\nNairobi (Warsugan)Guddoomiyaha xisbal-xaakimka haya talada Jamhuuriyadda Somaliland ee KULMIYE, ahna murrashaxa jagada Madaxweynaha ee xisbiga Md. Muuse Biixi Cabdi iyo weftiga uu hoggaaminayo ee socdaalka shaqo ku jooga dalka Kenya, ayaa kulamo la yeeshay Safiirrada Safaaradaha dawladaha Denmark, Finland iyo Australia ee ku leeyihiin magaalada Nairobi iyo madaxda sare ee hay’adda USAID.\nShir ka qabsoomay xarunta Safaaradda Denmark ku leedahay magaalada Nairobi, ayaa dublumaasiyiinta saddexda dawladood ee Denmarka, Finland iyo Australia ee Nairobi ku qaabileen Guddoomiyaha KULMIYE Md. Muuse Biixi iyo xubnaha weftigiisa oo ay ka wadahadleen arrimo kala duwan oo la xidhiidha danaha Somaliland iyo wadashaqaynta ka dhaxaysa dawladahan.\nWaxa kalo weftiga Guddoomiyuhu la kulmeen Agaasimaha hay’adda mucaawanada dibadda ee dalka Maraykanka ee USAID u qaabilsan Somaliland iyo Soomaaliya Mr. Tyler Beckelman oo uu wehelinayey La-taliyaha hay’adda USAID ee dhinaca doorashooyinka Bariga Africa Johanna Wilkie.\nWeftiga Somaliland waxay kala hadleen dublamaasiyiintan iyo madaxda USAID xaaladdaha Somaliland ku jirto oo ay ka mid yihiin abaaraha saameeyey dalka iyo doorashooyinka ku soo foolka leh oo ay u sheegeen in labada arrimoodba looga baahan yahay beesha caalamku inay gacan ka gaysato.\nWaxa kale oo ay u soo jeediyeen in deeqaha ay bulshada caalamku siinayso Somaliland gaar looga dhigo, isla markaana lagu saleeyo qorshaha shanta sanno ee horumarinta Somaliland ee ay dejisay xukuumaddu.\nDhinaca kale, weftigu waxay kulan la qaateen Afhayeenka Baarlamanka dalka Kenya Mr. Justin Muturi iyo hoggaamiyaha Aqlabiyadda mudanayaasha aqalkaasi Md. Aadan Barre Ducaale, waxaanay ka wada sheekaysteen xidhiidhka labada dal ee Somaliland iyo Kenya iyo sida loo sii xoojin karo.\nMurrashaxa Madaxweynaha KULMIYE Md. Muuse Biixi waxa kulamadaasi ku wehelinayey xubnaha weftiga oo kala ah Guddoomiye-ku-xigeenka koowaad ee xisbiga KULMIYE Md. Maxamed Kaahin iyo Wasiirka Wasaaradda Khayraadka Biyaha Md. Xuseen Cabdi Boos, Safiirka Somaliland u qaabilsan Kenya Md. Cabdillaahi Cabdi Cali, Wasiirkii hore ee Arrimaha Dibadda Somaliland Dr. Maxamed Cabdillaahi Cumar iyo siyaasiga Cali Baashe oo ka tirsan xisbiga KULMIYE.\nXafiiska Warbaahinta Xisbiga KULMIYE\nMaayar Ku Xigeenka Caasimada Hargeysa Oo Hawlo Shaqo U Jooga Ingiriiska Ayaa Ka War Bixiyey Kulamo Uu La Qaatay Maayaradda Bristol, Shafill Iyo Madaxa Dabdamista Bristol\nBristol(Warsugan)Maayar ku xigeenka Caasimada Hargeysa Mudane Cabdicasiis Maxamed Xaashi (Cagaweyne) ayaa ka warbixiyey safar shaqo uu uu ku joogo dalka Ingiriiska, isagoo kulamo kala duwan la qaatay masuuliyiinta Magaalooyinka Bristol, Shafill iyo saraakiisha sarsare ee dabdamiska Bristol iyo nawaaxigeeda.\nwaxaanu yidhi maayar ku xigeenku mar uu u waramayey qaybo ka mida warbaahinta “waxaanu ka soo baxnay shir mihiima oo aanu wada yeelanay lord mayor of Bristol Jeff Lovell and elected Mayor of Bristol Marvin Rees. waxaanu ka wada hadalnay arrimo muhiima oo ay ugu horayso sidii aanu isaga kaashan lahayn una mataanayn lahayn magaalooyinka Hargeysa iyo Bristol oo aan hubo in aanu ka faa’iidaysan doono dhawaan.\nmar wax laga waydiiyey safarkiisa shaqo iyo ujeedka uu halkan u yimid waxa uu yidhi “Waxan halkan u joogaa waa shaqo, waxanan xooga saarayaa in aan xoojiyo xidhiidhka wada shaqayneed ee aanu hore u dhisnay oo aan anigaygani hore u xidhiidhiyey ilaa hadana aan furmin marba marka sii danbaysana sii xoogaysanaya, waxanan hadadan aan kula hadlayo la kulmay sadexdii lord mayor ee soo maray shafil intii aan ku sugnaa Shafil ama aan imid dalka UK oo mid ka mid ahi uu Somaliland icitiraafay isagoo hogaaminaya golihiisi deegaanka ee wakhtigaasi, lord mayorka imikana waxa aanu ku casuunay Somaliland gaar ahaan caasimada Hargaysa isha Allaahu iyadoo xidhiidhka shafil iyo hargaysa noqday mid sii siyadaya ka dib siday Somaliland u ictirafeenba.\nSidoo kale waxa laygu casuumay oon bookhasho ku tegay xarunta dabdamiska magaalada Bristol iyo agagaarkeeda oo uu xukumo Jeff (Kevin Pearson) oo aanu kala hadanlay in ay xidhiidh dhaw la sameyaan Somaliland lana mataanobaan dabdamiska Caasimada Hargaysa, saraakiisha dab damiska Bristolna ay yimadaan hargeysa si ay wax uga korodhiyaan una helaan khibrad dheeraad ah iyagoo jooga dalkooda, qalab badana way gudoonsin doonan markay dalkii tagaan saraakil uu wato taliyaha dab damiska Bristol gashanle sare jeff (Kevin Pearson) oo iman doona hargaysa waxbadana ay la qabandoonaan dabdamiska Hargeysa, waayo waxay muda shan iyo labatan sano ah caawinayeen Gambia oo ay xidhiidh lahayeen laakin ay ka dhamatay imika, siday noo sheegeen wixii ka danbeeyana waxay noo balan qaadeen inay xidhiidh rasmi ah la samayn doonaan Somaliland lana mataanoobi doonan isha Allahu. taasina waxay guul u tahay guud ahaan somaliland.\nUgu danbayn waxa uu warbaahin madaxa banaan oo ay ka mid ahaayeen ITV siiyey waraysi gaara oo la xidhiidha abaaraha baahsan ee ka jira dalka Somaliland waxaanu fariin dhiirigelin iyo gubaabo ah u diray beesha caalamku inay gargaar la soo gaadho shacbiga abaartu riiqday ee ku sugan gobolada Somaliland qaar ka mida.\nXaflad Ballaadhan Oo Lagu Soo Khatimay Tafsiirkii Sh. Maxamed Sh. Ismaaciil Ka Akhriyi Jiray Masaajidka Weyn Ee Jigjiga Yar Iyo Weedhihii Wasiirrada Iyo Culimada\n“Anigu Waxaan Ka Mid Ahaa Ardaydii Tafsiirka Ku Taxnayd Ee Aadka Uga Faa’iidaysatay Waxaanan Sh. Maxamed Ka Codsanaynaa In Naloogu Celiyo”…Wasiirka Dibu Dejinta\nHargeysa(Warsugan)Xafladda xidhitaanka Tafsiirka Qur’aanka Kariimka ah oo Muddoba Sheekh Maxamed Sheekh Ismaaciil Sheekh Xasan oo ka mid ah culimada waaweyn ee Somaliland ka waday Masaajidka weyn ee Cumar Cismaan ee Xaafadda Jigjiga Yar ee Magaalada Hargeysa ayaa xalay lagu qabtay Masaajidkaasi iyada oo ay Xafladdaasi Khitaamka Tafsiirka Qur’aanka Kariimka ah ee Sheekh Maxamed Ismaaciil ka soo qayb galeen Wasiirro, Xildhibaanno, Madax-dhaqameed, Ganacsato iyo aqoonyahanno caan ahi ayaa waxa laga jeediyey khudbado kala duwan oo si weyn loogu duceeyey looguna Mahad naqay Sheekha Tafsiirka ku khatimay Masaajidkaasi ee ay in badan oo Bulshada reer Hargeysa ahi ku taxnaayeen ka faa’idiaysteen iyada oo Wasiir ka mid ah dadkii xafladda ka hadlay oo sheegay in uu ka mid ahaa ardaydii ku xidhnayd Tafsiirku ka codsaday sheekh Maxamed in tafsiirkaasi oo sannadaha badan soo waday ugu celiyo ardayda ka faa’iidaysanaysay iyo mujtamaca kale ee ku soo xidhmi doonaba.\nSheekh Maxamed Sheekh Ismaaciil oo ka mid ah Culimada waaweyn ee reer Somaliland oo isagu ahaa sheekha tafsiirkaasi umadda barayay ayaa sheegay in uu dhawr sano oo Tafsiirkani ka soo socday Masaajidka Cumar Cismaan lasoo gabagabeeyey oo uu Ilaahay ugu mahad naqayo u suurto galiyey in Kitaabkiisa Kariimka ah ay soo khatimaan isaga oo cid walba oo mudadii tafsiirku socday ka faa’iidaysatay ugu duceeyey in Ilaahay u fududeeyo barashada Qur’aankiisa Kariimka ah isaga oo ugu baaqay in aanay halkaasi kaga sii hadhine ay sii laban laabaan dadaalka ay ku daraasaynayaan.\nWasiirka Diinta iyo Awqaafka Somaliland Mudane Sheekh Khaliil Cabdilaahi Axmed oo ka mid ahaa culimadii xafladda khatinka qur’aanka kariimka ah ka soo qayb gashay ayaa sheekha ugu duceeyey in uu Ilaahay miisaanka xasanaadkiisa ugu daro khayrkaasi uu umaddiisa barayay. Sheekh Khaliil oo xafladda ka hadlayay waxa uu yidhi: “Inta Qoraanku kuu jiro ayaa Ilaahayna addoonkiisa u jiraa. Dhammaanteen waxa la innooga baahan yahay in aan ku dadaalno in aan la noolaano oo aan waynayno qur’aanka kariimka ah. Inta uu qur’aanku kuu jiro ayaa Ilaahayna SWT kuu jiraa. Waxaanan Ilaahay waydiisanaynaa in Ilaahay abaarta innaga soo jabiyo qur’aanka baraladiisa innagaga soo jabiyo oo innoogu naxariisto ayuu yidhi Wasiir Khaliil.\nDhinaca Kale Wasiirka Dib U Dejinta Somaliland Cali Siciid Raygal oo ka mid ahaa ardaydii ka faa’iidaysatay tafsiirka Sheekh Maxamed Sheekh Ismaaciil ka waday Masaajidka Jigjiga Yare e la soo gunaanaday ayaa waxa uu yidhi: “Waxaan ka mid ahaa ardaydii tafsiirka ka faa’iidaysatay eek u taxnayad. Sheekha Ilaahay haka abaal mariyee aadbaan ugu mahad naqaynaa waxaanan ugu ducaynaynaa in Ilaahay dambigiisa dhaafo jannooyinkiisanka ku maamuuso abaal weyn ayuu umadda ku leeyahay. Waxaan anigu ka dhignaa sidii nin weyn oo Miyi laga keenay oo wax macaan magaalo ku dhadhamiyey. Sidaasi ayaan ka dhignaa oo anigu markii aan tafsiirka ku soo taxmay ee aan dhadhansaday ee aan ka faa’iidaystay ayaa la igu yidhi tafsiirkii waa gabogabo. Intaasoo sano ayaa la soo waday talaa igu caddaatay. Waa sidii arday dugsigii galay oo markii uu cilmiga dhadhamiyey lagu yidhi dugsigii waa xidhan yahay. Kadib ardaydii ayaan waraystay intii tafsiirka ku xidhanayd. Waxaan dareemay ardaydii afar sanaba ha fadhiyeene in ay doonayaan in wali shiikhu halkii ka sii wado. Kelmaddaasaa ii dhibicday. Ardaydii waxaan ku idhi waar sheekha aan ka codsanno in la innoogu soo celiyo. Ardaydii waxa ay yidhaahdeen sheekha waannu ka xishoonaynaa intaasoo goor baannu nidhi noogu soo celi”.\nCulimadii, Wasiirradii, Ganacsatadii iyo Aqoonyahankii kale ee ka hadlay xafladda ayaa dhammaantood Sheekh Maxamed ugu duceeyey in Ilaahay ka abaal mariyo khayrkaasi uu umaddiisa barayay iyaga oo isku dardaaray dadkana ku dardaaray in ay qur’aanka kariimka ah weyneeyaan, bartaan oo ku camal falaan.\nSheekh Maxamed Sheekh Ismaaciil Sheekh Xasan ayaa ka mid ah culimada waaweyn ee sannadaha badan umadda soo barayay Tafsiirka Qur’aanka Kariimka ah isaga oo illaa yaraantiisii umadda khayrka soo barayay dad aad u tiro badanina ka faa’iidaysteen mudadii dheerayd ee sheekhu dacwadda ku soo guda jiray.\nXildhibaan Bidhi oo Markii Saddexaad Mushaharkiisa Ugu Deeqay Dadka Abaaraysan ee Togdheer\nBy Saciid Cagjar\nBurco (Dawan)- Xildhibaan Mubaarik Yuusuf Cilmi (Bidhi) oo ka tirsan Golaha Degaanka ee degmadda Burco, ayaa mushaharkiisii markii saddexaad ugu daaqay dadka jilicsan ee abaartu tabaaleysay, waxaanu deeq biyo ah u kala diray shan tuullo oo hoos yimaada gobolka Togdheer.\nXildhibaan Mubaarik Bidhi, ayaa ka hadlay degaannada la gaadhsiinayo biyaha iyo sababta uu mushaharkiisa uu ugu deeqay dadka abaaraysan waxaannu yidhi; “Maanta (shalay) shan tuullo oo ka tirsan gobolka Togdheer, ayaanu gurmad biyo ah diraynaa oo illaa lix booyadood ah, deegaannadan oo kala ah Bali-calanle, Heere, Balli-rooble, Jaamac Liibaan iyo Jaamac Qabar. Biyahani meel kale kamay iman waa mushaharkaygii, runtii magac ka dooni maayo, waana markii saddexaad ee aan mushaharkayga ugu deeqo dadka abaareysan.waxaan dadka tusaynaa in aan la dareen ahay dadkii i doortay.”\nXildhibaanku waxa uu ka deyriyay xaaladda abaarta kulul ee ka jirta gobollada bari oo uu tilmaamay inay jirtay lix bilood oo dhan. “Lix bilood ayey abaartu gashay, waxaanay maraysaa halkii ugu xumayd Ilaahay ayaynu ka baryaynaa inuu abaarta innaga dul qaado. Waxa loo baahan yahay in la isku naxariisto,”ayuu yidhi Mubaarig Bidhi.\nMubaarig Yuusuf Cilmi, waxa uu intaas ku daray in xukuumadda iyo Guddida gurmadka abaaraha qarankuba ay wax badan qabteen intii itaalkooda ahayd, waxaanu soo jeediyay in bulshadu u midowdo sidii loo taakulayn lahaa dadka abaaruhu caydheeyeen.\n“Xildhibaanka gartay mushaharkiisii inuu lix tuulo ugu deeqo waanu ka guddoonay haddaanu cuqaasha nahay xildhibaan halkii aad tidhi gaadhsiiyana waan gaadhsiinaynaa,” ayuu yidhi mid ka mid ah cuqaasha gobolka Togdheer ee deeqdaas biyaha ah ka guddoomay Xildhibaan Mubaarig Bidhi.\nAddis Ababa(Warsugan) Madaxweynaha dalka Jabuuti Ismaaciil Cumar Geelle, ayaa bookhasho heer sare ah ku jooga dalka Itoobiya, taasi oo lagu macneeyay waa cusub oo loo furayo xidhiidhka horeba u fiicna ee Itoobiya iyo Jabuuti u dhexeeyay. Mudane Ismaaciil oo galinkii dambe ee Khamiista gaadhay Addis waxa madaarka ku soo dhaweeyay Ra’isal wasaaraha Itoobiya Hailemariam Dessalegn, wasiirka arrimaha dibada Dr. Workneh Gebeyehu iyo daraasiin saraakiisha sarsare ee dawladda Itoobiya ah, isagoo salaan ka qaatay ciidamad Militariga, sidoo kalena lagu soo dhaweeyay heeso dhaqameed.\nSirdoonka Britain Oo Beeniyey Inay Basaaseen Madaxweyne\nHay’adda sirdoonka Britain ee GCHQ ayaa ku tilmaantay wax lagu qoslo eedaymaha sheegaya in madaxweyne Obama uu ka dalbaday inay basaasto Donald Trump intii lagu guda jiray ololihii doorashada madaxtinnimada Mareykanka.\nEedaymahani waxaa Khamiistii sheegay afhayeenka madaxweyne Trump, Sean Spicer oo soo xiganayo warar lagu baahiyay talefishin laga leehay Mareykanka Madaxweyne Trump ayaa mar sii horreysay ku dooday in Obama uu amray in la dhageysato tilifoonadiisa.\nGuddiga sirdoonka u qabailsan aqalka Senetka Mareykanka ayaa sheegay inaysan jirin wax raadad ah oo muujinaya in dawladda Maraykanku ay basaasaysay dhismaha Trump Tower ka hor amaba ka dib doorashadii Maraykanka.\nGuddi ka socda Senetka oo diiday sheegashada in Trump la basaasay\nSeneter Richard Burr oo ah gudoomiyaha guddiga senetka u qaabilsan sirdoonka oo ka tirsan xisbiga Jamhuuriga ayaa war qoraal ah oo uu soo saaray meesha kaga saaray sheegashada ah in si qarsoodi ah loola socday taleefannada Donald Trump.\nBalse madaxweyne Trump ayaa wali ku adkaysanaya sheegashadiisa inkastoo uusan la imaanin caddeymo Sirdoonka Britain ay sheegeen inaanay basaasin Trump.\nDuqayn Loo Gaystay Masaajid Suuriya Ku Yaalla Oo Galaaftay Nolosha 42-Ruux\nAfartan iyo labo ruux ayaa dhintay kuwo kale oo badanna dhaawac ayaa soo gaadhay ka dib markii duqayn dhanka cirka ah lagu qaaday masaajid ku yaalla tuulo ay mucaaradku maamulaan oo ku taalla waqooyiga Suuriya, sida ay sheegeen kooxda la socota arrimaha xuquuqda aadanaha ee Suuriya.\nWeerarka ayaa la sheegay in uu ka dhacay al-Jineh oo ka tirsan gobolka Xalab Kooxdan la socota xaaladda oo fadhigoodu yahay UK oo wararka ka hela dad ku sugan gudaha Suuriya ayaa sheegay in masaajidka la weeraray ay ka buuxeen dad tukanayay salaadda Cishaha.\nKooxdani waxay sheegtay in dadka la dilay badan koodu ay ahaayeen shacab Tuuladan ayaa ku taalla mid ka mid ah deegaannada ugu waawayn ee ay mucaaradku Suuriya haystaan.\nMa cadda cidda sida rasmiga ah uga dambaysay weerarkan, laakiin diyaaradaha dagaalka ee Ruushka iyo kuwa Suuriya ayaa gobolkaas duulimaadyo ka sameeya.\nMaraykanka ayaa sidoo kale duqaymo xagga cirka ah u gaysta dadka jihaad doonka ah ee deegaanadaas ku nool.\nWeerarkan ayaa imaanaya maalin uun ka dib markii 31 ruux lagu dilay weerar qarax ah oo lagu bartilmaameedsaday dhismaha maxkamad ku taalla magaalada caasimadda ah ee Dimishiq.\nBamka Dimishiq lagu weeraray ayaa ku soo aaday lix sano guuradii ka soo wareegtay kacdoonkii lagaga soo horjeeday madaxweyne Bashar al-Asad\nIntaas wixii ka dambeeyayna waxaa dagaalada ku dhintay 320,000 oo qof, waxaana ku baro kacay 11 milyan, sida ay sheegeen dadka xuquuqda aadanaha u dhaqdhaqaaqa.\nHaweenayda Hogaamisa Jarmalka oo Trump kula kulmaysa Washington\nHogaamiyaha dalka Jermalka Angela Merkel ayaa kulan Washington kula yeelan doonta madaxweyne Donald Trump, waxyaabaha u waawayn ee ay ka wada hadli doonaanna waxaa ka mid ah hindisaha ganacsi ee Yurub iyo Maraykanka ee transatlantic trade loo yaqaano iyo gaashaan buurta Nato.\nTrump ayaa Jermalka ugu baaqay in ay kordhiyaan kharashaadka ay ku bixiyaan difaaca wuxuuna ugu goodiyay in Maraykanku uu kharashaadka ku kordhin doono shirkadahooda gawaaadhida sameeya.\nMerkel waxaa kulankaas ku wehelin doona madaxda sarsare ee shirkadaha Jermalka ee kala ah Siemens, Schaeffer iyo shirkadda gawaadhida ku caan baxday ee BMW. Booqashadeeda waxaa la sii qorsheeyay in ay dhacdo Salaadadii laakiin waxaa loo baajiyay baraf dabaylo watay.\nKulanka Jimcaha ka hor Merkel waxay wargeys Jermalka ka soo baxa u sheegtay in ay danaynayso kulanka koobaad ee ay la yeelanayso madaxweyne Trump.\nYuhuuda Oo Beenisay In Suuriya Soo Riday Diyaarad Ay Leeyihiin\nSyria ayaa sheegtay inay soo ridday diyaarad dagaal oo ay leedahay Israel, islamarkaana ay gantaal ku dhufatay mid kale Israel, ayaa sheegtay in dhammaan diyaaradaheeda ay si nabdoon usoo noqdeen, kadib markii ay duqeymo ka fuliyeen bartilmaameedyo ku yaalla dalka Syria, subaxnimadii Jimcaha.\nIsrael ma aysan sheegin waxa ay ahaayeen bartilmaameedyada, hase yeeshee Syria ayaa sheegtay in diyaaradaha dagaalka Israel ay weerareen bartilmaameedyo milatari, meel ku dhow magaalada Palmyra, tallaabadaas oo Syria ay ku qeexday daandaansi lagu caawinayo kooxda Daacish. iyada oo ay tahay wax aan looga baran, ayaa ciidamada difaaca Israel ee IDF waxay soo saareen bayaan ay ku qirteen howlgalka.\n“Xalay, diyaaradaha dagaalka Israel waxay beegsadeen dhowr bartilmaameed oo ku yaalla Syria” ayaa lagu yidhi bayaanka.\nXoghayaha Arrimaha Dibedda Ee Uk Boris Johnson Oo Booqanaya Dalka Kenya\nXoghayaha arrimaha dibedda ee UK, Boris Johnson, ayaa maanta booqan doona waqooyiga Kenya, halkaasi oo ay maalmahan ka taagneyd xiisad ka dhalatay dhul boob.\nNin British ah oo lagu magacaabo Tristan Voorspuy ayaa horraantii bishan lagu dilay deegaanka Laikipia, asagoo markaasi indha indhaynayay guryo laga gubay.\nMilkiilayaasha seeraha ee deegaanka Laikipia ayaa dalbanaya in wax laga qabto ammaanka, xilli ay dad xoolo dhaqata ah xoog ku haystaan qeybo ka mid ah seerahaasi.\nAbaar ba’an ayaa intii muddo ah ka jirtay deegaankaasi, waxaana siyaasiyiinta maxalliga ah lagu eedeeyay in ay xoolo dhaqatada hubaynayaan si ay lo’dooda ugu daaq geystaan seeraha.\nXoghayaha arrimaha dibedda ee UK, Boris Johnson, ayaa deegaankaasi u tegi doona si uu u muujiyo muhiimadda ay leedahay ilaalinta duurjoogta, iyo in uu booqdo xarun tababar oo uu deegaanka ku leeyahay milateriga Britain.\nMr Johnson ayaa sidoo kale ka hadli doona xiisadda ka taagan deegaankaasi, ayadoo bisha August ay Kenya ka dhici doonto doorasho guud.\nWaxa uu sidoo kale la kulmi doonaa madaxweyne Kenyatta iyo dhiggiisa Amina Maxamed, ayadoo la filayo in uu kala hadlo xiriirka dhaqaale ee labada dal ka dhexeeya sidii loo xoojin lahaa, xilli ay Britain isu diyaarineyso in ay ka baxdo Midowga Yurub.\nSannadka 2070 ayaa la saadaalinayaa in Diinta Islaamku ay noqoto Diinta loogu haysashada badan yahay\n1,059 total views, 0 views today\nPrevious PostMadaxweynaha Jamhuuriyadda Somaliland, Oo maanta Kormeer, dhagax dhig iyo Furitaan ka fuliyey Cusbitaalka guud ee Caasimada Hargeysa + Sawiro Next PostWeftiga Guddoomiyaha KULMIYE ee Nairobi oo la Kulmay Safaaradaha Dalalka Denmark, Finland, Australia iyo Hay’adda USAID


Bangiyadda & Kaydka | Afrikaan I Saldhiga xalka caqabadaha\nPosts in category Bangiyadda & Kaydka\nLacagta suuqa’ ‘waa halka maaliyada, damaanad sare iyo miisaaniyada aadka u gaaban’. Guud ahaan marka la raba in la sharaxo suuqa lacagta waxaan isdhihi karaa in horey loo fahmi karo macnaha guud ee ay xambaarsantahay suuqa lacagta. Lacagta mararka qaar waxay noqotaa ‘badeeco si lacag kale loo abuuro. Haddii aan u sameyno macnayaal kala duwan sidda haddii ay shirkadaada soo iibsato agabyada sidda kuraasta, makiinadaha, kombuuterada iwm, waxay ka dhigantahay inaad qarash ku bixisay si aad agabyadaasi ugu abuurto lacag kale. ‘macnahiisa ma ahan inaad sii iibinayso ee waa sahaydii aad dagaalka ku geli lahayd. Hadaba, dhammaan qodobadaasi ma …\nQiima dhaca Shillin Soomaaliga waa mid walaac aad ah leh, wuxuuna keenayaa inuu kordho qiimaha badeecadda dibedda laga keeno oo ay ku jiraan cuntooyinka qaar iyo shidaalku. Saamaynta qiima dhaca Shillinka Soomaaligu wuxuu taabanayaa dhammaan bulshooyinka ku nool miyiga iyo magaalooyinkaba. Qiimaha dhaca Shilling Soomaaliga waxaa laga dhaxlay dhibaatooyin badan, waxayna si weyn u saameysay bulshada danyarta ah. Xaaladda xubinta cuntada iyo nafaqada ee dhulka xoola-dhaqatadu waxay tahay mid ka sii daraysa. Gobollada dhexe, xaaladda jidhka, wax-soo-saarka iyo qiimaha xooluhu waxay ku socota mid sii xumaanaysa, waxaana la soo sheegayaa in ay xoolo dhinteen daaqa oo gabaabsi ah iyo cudurrada …\nQormadan waxeynu ku lafo guri doonaa waxey kala yihiin Sakada & Cashuurtu, farqiga u dhaxeeya iyo faa,iidooyinka ay leeyihiin labadaba. Aynu ku horeyno Sakada, Sakadu waa waajib saaran qof kasta oo Muslin ah oo Miyirkiisa & Maankiisuba taam yihiin, sidoo kale waxa ay ka mid tahey tiirarka ay ku dhisan tahey diinta Islaamku, Sakadu waxey leedahay faa’iidooyin badan oo ay ka mid yihiin in naxariista adoomaha dhexdoodu badato, in qofkii hayntiisu fiicantahey uu kaga badbaado xaasidka iyo xasarada Hantidu keento mood iyo nood ba kay doonto ha ahaatee, sakadu waa waajib Alle (SW) kugu kor yeelay aduun iyo aakhirana …\nHanti Dhawr (auditing) Hanti dhawrku waxa uu soo hoos galaa xisaabaadka, waa xaqiijinta isu sar goynta amaba hubinta lagu sameeyo shirkada iyadoo la adeegsanayo habab u gaara iyo xeerar loogu talo galey ku shaqeeyaan Hanti dhawrayaashu. Hanti dhawrku wuxu u qeybsamaa laba nooc oo kala ah mid gudaha ah oo ay shirkadu ugu talo gashay inuu ka saxo wixii khaladaad dhexdeeda ka jira, waxaanu warbixinta uu diyaariyo u gudbiyaa maamulka shirkadaa amaba goobtaa u ka hawl galey, halka ay jiraan kuwo dibadda ah oo madax banaan cid ka baxsan shirkada gudaheedana warbixintoodu way gaadhaa. Waxa la baadhaa way badan …\nBangiyadda & KaydkaMaqal & Muuqaal\nXisaab ama xisaabin waa hab ka mida hababka lagu ilaaliyo, daba galo isla markaana loo kaantaroolo dhaqaalaha amaba lacagaha, ha noqoto tu dawladeed iyo tu shaksi tay doontabee, wax aan xisaab iyo hab xisaabeed dhisan laheyna inaaney kala soconeyn horeba waa loo soo taabtey. Xisaabintu waxey u kala baxdaa noocyo badan iyadoo waliba laga eegayo dhinacyo badan, balse qormadan waxeynu kusoo qaadan doonaa qeybahan soo socda. Xisaab maaliyadeed (Financial Accounting) Xisaab maamul (Management Accounting) Hanti dhawr ( Auditing) Cashuur ( Taxation) Xog bixinta Xisaabaha ( Accounting Information System) Aynu ku horeyno Xisaab maaliyadeed, Xisaab maaliyadeedeey maxay tahey? Waxa ay diirada …\nMaanta Wax Meel Dhigo Si’aad Berito Ugu Baxsato |Tukesomalism.com\nCabdijabaar Sh. Axmed, March 26, 2016\nQofwalbo oo bini’aadam ah wuxuu u baahanyahay inuu nolosha guullo badan ka gaaro, balse marwalbo waxaa jira caqabadaha ay sidato nolosha. Si aad guullo badan u gaari karto waxaa wanaagsan inaad ka fakirto xagga dhaqaalaha, inaad isweydiiyo dhaqaallo intee la’eg ayaad ugu baahantahay inaad sameyso ganacsi heerkaas oo kalle. Su’aalahana oo kalle waxay kaa saacideysaa inaad fiiro gaar ah u yeelato qaabkii aad ku gaari lahayd horumarka aad rajeynayso. Waxaa macquul ah inaad marwalbo ku fakirayso inaad wax meel dhigato balse wey adagtahay inaad wax meel dhigto marmarka qaar, dhibaato adiga ku haysato ma ahan ee waa dhibaato nafsada aadanaha …\nBangiyadda & KaydkaWARBAAHINTA\nMa dooneysaa Fikrado Cusub oo Shaqa Abuur Ah (small investments ) |Tukesomalism.com\nHadaad ka daashay shaqa la’aan inaad la fadhiisatid gurigaada, wadooyinkana aad la taagnaatid waxaan kugula talinaaya inaad waqtiga iska lumin, waqtigu waa qaali intaad dhalinyaro tahay ka faa,iidayso . Akhristow halkaan waxaan kuugu soo bandhigaaya fursad aad ku abuuran kartid shaqo gooni kuu ah oo aad ka faa,iidid waxbadan oo lacag ah. Marka hore inta aanan kusiin fikradaha cusub oo aad ku shaqaysan kartid. Waxaa loo baahanyahay inaad is waydiisid su’aalahan soo socda: 1-waa maxay ujeedka aan u dhisaayo mashruucayga? 2- waa maxay shaqooyinka aan qabsan karo oo aan awooda uleeyahay ? 3- waa maxay mashaariicda ugu waaweyn oo maalgalin badan …\nBangiyadda & KaydkaDhaqaalaha iyo SiyaasaddaMaalgelinta & Maaliyadda\nShir balaaran oo ay isugu yimaadeen Guddiga Maamulka Maaliyadda ee dowladda Soomaaliya iyo khubaro ka socota hay’ada lacagta IMF ayaa looga dooday qaabka ugu haboon ee lacag shilin Soomaali ah dalka loogu samayn lahaa, dhibaatooyinka ka dhalan kara hadii la soo daabaco lacag been abuur ah iyo wada tashi balaaran oo laga yeesho habka loo wajahayo samaynta lacag shilin Soomaali ah oo cusub. Guddiga ayaa faah faahin dheer ka bixiyay cida xaqa u leh in ay soo daabacdo lacag badali karta shiling Soomaaliga sii dabar go’aya, iyo dhibaatooyinka ka imaan kara hadii aan laga yeelan wada tashi buuxa, loogana danbayn …


Fahad iyo Farmaajo oo fowdo la maaggan fadhiga Baarlamaanka | KEYDMEDIA ENGLISH\nFahad iyo Farmaajo oo fowdo la maaggan fadhiga Baarlamaanka\nBulshada Soomaaliyeed ayaa si weyn indhaha ugu heysa maanta xarunta Baarlamaanka, waxaana la dhowrayaa tallaabada ay qaadaan Kooxaha Ciidanka u badan ee Fahad ka amar qaata ee Baarlamaanka ku jira iyo kuwa KGS laga soo dooratay ee Farmaajo la safan.\nMUQDISHO, Soomaaliya – Kooxda waqtigu ka dhamaaday ee Farmaajo iyo Fahad Yaasiin hoggaamiyaan, ayaa doonaya in maanta la carqaladeeyo kulanka wadajirka ah ee Golayaasha Baarlamaanka JFS, kaas oo lagu ansixinayo Xeerka doorashada Guddoonka labada Aqal.\nSida ay Keydmedia Online, ka soo xiganeyso xubno ka tirsan Baarlamaanka 11-aad, Fahad ayaa saraakiisha NISA, ee uu kuraasta Xildibaannimo u boobay ku amray in ay is hor istaag ku sameeyaan in maanta Golayaashu ansixiyaan Xeerka doorashada Guddoonnada.\nSidoo kale, Madaxweynihii hore Farmaajo, ayaa xalay lacag badan ku bixiyay in Xildhibaannada laga soo doorto Koofur galbeed aysan maanta tagin Villa Hargaysa, hayeeshee, qaar badan oo ka mid ah Xubnaha ka yimid Baydhabo ayaa arrinkaas diiday.\nU jeedka Fahad iyo Farmaajo ka leeyihiin fowdada fadhiga Baarlamaanka ayaa ah in la carqaladeeyo doorashooyinka Guddoonka labada aqal oo la qorsheeyay in la soo af-meero ka hor dhamaadka bishaan, si loogu dareero doorashada Madaxweynaha dalka.\nFahad ayaa Maxakamadda sare, 19-ka bishaan oo beri ku beegan ka sugaya in ay u fasaxdo kursiga HOP086, ee uu ka soo boobay magaalada Baladweyne, inkastoo Guddiga Doorashooyinka heer Federaal sheegeen in lagu laabanayo doorashada kursigaas.\nFahad wuxuu doonayaa in Baarlamaanka 11-aad galo fasax, 10-ka danbe ee bisha ramadaan Xildhibaannaduna cumreysi aadaan, si uu fursad ugu helo meel ku ogaanshaha dacwadaha uu furtay, ee uu ku doonayo inuu kaka mid noqodo xubnaha Golaha Shacabka.\nFahad, wuxuu u sharraxan yahay xilka Guddoomiye ku xigeynka 1aad ee Aqalka hoose, kaasoo musharixiintiisu, shahaadada tartanka qaadanayaan shan maalin gudahood, waana sababta ugu weyn ee uu doonayo in dib loo dhigo doorashooyinka Guddoonka Golayasha.\nAgenda-ha kulanka Golaaasha, ayaa ah, ansaxinta wax ka badelka Habraaca ku-meel-gaark ah ee u gaarka ah Doorashooyinka Guddoonka labada Gole iyo Madaxweynaha iyo warbixin ku saabsan hawlaha u qabsoomay iyo kuwa soo socda ee Guddiga Qabanqaabada.


The Voice Of Somaliland: Maxaad ka taqaan ama kala socotaa Dalka Kabindha (Cabinda)?\nMaxaad ka taqaan ama kala socotaa Dalka Kabindha (Cabinda)?\nDalka Kabindha waa dal ka mid ah dalalka Afrika. Waa dal ay Midowga Afrika iyo Quruumaha Midoobay iska yeelyeelaan inaanu jirin sida Somalilandba ay indhaha uga dul laliyaaan ee anay u aqoonsanayn inay dal jira tahay. Tiyoo dhab ahaantii Somaliland tahay dal dhan oo jira oo 3.5 malyuun oo qof ay ku nooshahay.\nKabindha waxa ku nool 1.5 malyuun oo qof. Waxy ku taal Afrikada Galbeed, Dalalka hareeraha ka gedaaman ee ay deriska la tahay waxaa ka mid ah, Congo-Brazzaville oo ka xigta dhinaca woqooyi, dhinaca koonfuureed iyo barina waxa ka xigga dalka Congo-Kingshasa (Zaïre-tii hore), dhinaca galbeedkana waxa ka xigga badda Atlaantikada, oo waa dal xeeb leh oon gay'i go'doonsan (land locked Country) aan ahayn.\nWaxa cagta mariyay oo xoog ku qabsaday ilaa haatan ka amar-ku-taaglaysa, jabahadda shuuciga ah ee Markiiska (Marxist) ah ee MPLA. Waxay ka soo galeen jabahddaasi xuurtada ku haysata dalka Kabindha, buuntada loo yaqaan Point Noire, Noofambar 11-dii, 1975. Maalintaasi waa maalin madow oomugdi ku ah sooyaalka dalka Kabindha iyo dadka reer kabindhaba.\nDhibicaha dhabta ah ee dalka Kabindha:\nBaxadda Dhul ahaaneed ( Land Area): 12000 Km oo is ku wareega ah.Dal ahaan, dalka ay xagga baaxadda iyo tooxda isku barbar dhacaan waa dalka Gaambiya (Gambia).\nXeebta uu leeyahay dhererkeedu waa: 150 km.\nCimilada: Waa dal kulaalaya xariiqa badhaha adduunka ee loo yaqaan Equatorka, waana roobanayahay inta badan. Waxana uu leeyahay kaymaha dhaadheer ee hadhaca ah ee loo yaqaan afka qalaad Tropical rain forest.\nXagga beeraha waxa ka baxa oo lacag adagi ka soo gashaa: Geed Kokowa (cocoa) , waa keedka iniintasa laga sameeyo kooka-koolaha iyo daroogada khatarta ahee loo yaqaan heroine,saliid naar jiin, muuska. Dabcan, maadaaama dalku uu bad leeyahay waxa kaloo doorweyn oo firfircoon dhaqaalaha dalka ka ciyaara: kaluunka, dagaalantada( Red lobster), qow-qabka, casaanyada,iwm.\nWaa dal Allah ugu roonaaday kana haqab tiray biyo macaan. Wuxuu leeyahay wabiyo aan gu'iyo jilaaltoona aan kala gu'in, gudhinna. Wabiyadu waxa ay madhmadheen oo ku faro badanyihiin dalka geestiisa woqooyi-bari.\nDeegaanka waxa faro ba'an ku haya oo haddaan haatan loo gurman oon si degdeg ah wax looga qaban, shirkaddaha bitroolka qoda waa Chevron iyo Texaco eh, oon bii'adda iyo deegaankatoona wax iskaga tirin, dan iyo muradtoona ka lahayn, waxaan ka hayn inay khayraadka dhulka calooshiisa ku jira lasoo baxaan oo ay woxogaa doolarro ah siistaan. Waxa kaloo jira iyaguna shirkadaha alwaaxda oo aad mooddo inay tartan ba'an iyo loolan ba'ani ka dhexeeyo oo kaymihii qariniyaal soo jireenka ahaa, haamay oo gamta u joogsaday.\nAlla a sahlee waxa laga cabsi qabaa inuu dhulka Kabindha, haddaan si dhakhso ah wax looga qaban, labaatan ilaa soddon gu' ka dib uu nabaad guuro, oo sida Angoola ka dhacday amintii uu gouumaysan jiray Bortaqiisku ay ka dhacdo dalka Kabinda.\nAnigu, qof ahaan ma tigin waanse ku talo jiraa inaan tago, mar Allah ka yeelaba. Xoggahan aan idiin soo tabinayo waxaan ka helay internet-ka oo qof weliba siduu u adeegsado uu uga haqab baxayo. Xag aqoon korodhsi iyo xag war raadinba door weyn ayuu internetku ku leeyahay noloshayda.\nIntaa wixii dheer waxaad ka eegi kartaa meelaha aan xogahan ka soo ururshay:\nReferences (xog bogasho)\n1. British Broadcasting Corporation. http://news.bbc.co.uk/\n2. CIA World Factbook 2003. http://www.cia.gov/cia/publications/factbook/geos/ao.html\n3. Human Rights Watch. http://www.hrw.org/doc?t=africa&c=angola\n4. Lexis-Nexis Academic Search (through 2003). http://web.lexis-nexis.com/universe\nWaxa kalood eegtaa:\n6.. http://www.cabinda.net/Cabinda_Somaliland.pdf (waxaadse u baahantoontaa inaad ku akhridid sofware-ka la yidhaa "Adobe Reader". Haddii anad kombyuutarkaaga ku haysan Adobe Reader, waxaad geshaa oo aad ka soo daarsata (dowload): www.adobe.com. deetana qaybta "Adobe Reader" ama "Adobe Page Reader" ku taal eeg. Iib iyo lacag la'aan labadaba wuu leeyayay, hadba kii ku cajibiyaa ka xulo. Waa ku kaa. Waxaan kuu rajaynayaa nasiib wacan."